রাশিয়া বিশ্বকাপের সেরা গোলদাতা নির্বাচিত হলেন ফ্রান্সের বেঞ্জামিন পাভার্দ। আর্জেন্তিনার বিরুদ্ধে দ্বিতীয় রাউন্ডের ম্যাচে দূরপাল্লার শটে গোল দিয়ে ম্যাচে সমতা ফিরিয়েছিলেন পাভার্দ। শেষ পর্যন্ত ম্যাচটি ফ্রান্স জেতে ৪-৩ গোলে, বিশ্ব চ্যাম্পিয়নও হয়। ২০০৬ থেকে এই প্রতিযোগিতা শুরু করেছে ফিফা। ২২ বছর বয়সি ফরাসি ডিফেন্ডারই প্রথম ইউরোপিয়ান ফুটবলার, যিনি এই সম্মান পেলেন। এর আগে প্রতিবারই সেরা গোলদাতার পুরস্কার জিতেছেন লাতিন আমেরিকার ফুটবলাররা।